Държавен вестник, бр. 27, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  27
(3) Финансовият резултат на пенсионноос­
игурителното дружество се намалява с дохода 
от инвестиране на средствата на резерва за 
гарантиране на пенсионните плащания.
(4) Собствените средства на пенсионнооси­
гурителното дружество за заделяне на резерв 
за гарантиране на пенсионните плащания се 
признават за разход за данъчни цели по За­
кона за корпоративното подоходно облагане.
(5) Средствата, освободени от резерва за 
гарантиране на пенсионните плащания в пол­
за на пенсионноосигурителното дружество и 
отчетени като счетоводен приход, се призна­
ват за приход за данъчни цели по Закона за 
корпоративното подоходно облагане.“
§ 33. В чл. 124, ал. 1 думите „чл. 137, ал. 4“ 
се заменят с „чл. 137, ал. 12“.
§ 34. В чл. 124а се правят следните изме­
нения и допълнения:
1. Алинея 3 се изменя така:
„(3) Изборът се извършва с индивидуално 
заявление, подадено от лицето до пенсион­
ноосигурителното дружество, управляващо 
фонда, в който желае да участва. Със заявле­
нието лицата избират начина на инвестиране 
на средствата им, като посочват конкретния 
подфонд, в който да се управляват при спазване 
на ограничението по чл. 163, ал. 4, или режим 
на управление и автоматично прехвърляне на 
средствата им в подфонд съобразно възрастта 
по чл. 137, ал. 13.“
2. Създава се нова ал. 4:
„(4) Едновременно с подаване на заявле­
нието по ал. 3 лицето сключва осигурителен 
договор с дружеството, управляващо фонда, 
в който желае да участва. Договорът поражда 
действие, при условие че са изпълнени изиск­
ванията на ал. 1 и 2, като осигурителното 
правоотношение възниква от първо число на 
месеца, следващ месеца на избора.“
3. Досегашните ал. 4 и 5 стават съответно 
ал. 5 и 6.
§ 35. В чл. 125, ал. 1 се правят следните 
изменения и допълнения:
1. Създава се нова т. 2:
„2. свободен избор на осигуреното лице 
в универсален пенсионен фонд на начина на 
инвестиране на средствата му при условията 
на този дял;“.
2. Досегашните т. 2, 3, 4, 5, 6 и 7 стават 
съответно т. 3, 4, 5, 6, 7 и 8.
§ 36. В чл. 127, ал. 6 в изречение първо 
след думата „универсален“ се добавя „или 
професионален“, а думите „във фонда“ се 
заменят с „в съответния подфонд на универ­
салния пенсионен фонд или в професионалния 
пенсионен фонд“.
§ 37. В чл. 129 се правят следните измене­
ния и допълнения:
1. В ал. 1:
а) в текста преди т. 1 след думата „фонда“ 
се поставя запетая и се добавя „съответно 
подфонда“;
б) в т. 2 думата „задължително“ се заличава;
в) създава се т. 4:
„4. cредствата, преведени след прехвърляне 
на пенсионни права от схемите на Съюза, на 
Европейската централна банка и на Европей­
ската инвестиционна банка.“
2. В ал. 3 в изречение второ след думата 
„фонд“ се поставя запетая, добавя се „съот­
ветно подфонд“.
3. Алинея 5 и 6 се изменят така:
„(5) Всеки дял представлява пропорцио­
нална част от нетните активи на професио­
налния пенсионен фонд, съответно подфонда 
в универсалния пенсионен фонд. Дяловете в 
един професионален пенсионен фонд и един 
подфонд по чл. 137, ал. 3 са равни помежду си 
по стойност, определена и обявена съгласно 
ал. 9.
(6) Стойността на всички дялове и части 
от дялове във фонда, съответно подфонда, е 
равна на стойността на нетните активи на 
фонда, съответно на подфонда.“
4. В ал. 7 след думата „фонда“ се поставя 
запетая, добавя се „съответно подфонда“ и се 
поставя запетая.
5. В ал. 9 след думата „дял“ се добавя „в 
подфондовете по чл. 137, ал. 3“.
6. В ал. 10 думите „във фонд за допълни­
телно задължително пенсионно осигуряване“ 
се заменят с „в професионален пенсионен 
фонд, съответно подфонд“ и след тях се пос­
тавя запетая.
7. В ал. 11 накрая се добавя „до отпуска­
нето на плащане по чл. 139, ал. 1, съответно 
по чл. 142, ал. 1“.
8. В ал. 12 се създава изречение второ: 
„Прехвърлените средства не подлежат на 
принудително изпълнение.“
9. В ал. 14 след думата „него“ се добавя 
„подфонд в“.
§ 38. В чл. 131 се правят следните измене­
ния и допълнения:
1. Алинея 2 се изменя така:
„(2) Когато размерът на средствата по 
индивидуалната партида на осигурено лице 
във фонд за допълнително задължително 
пенсионно осигуряване, натрупани към датата 
на определяне на плащането, е по-малък от 
сумата на брутния размер на преведените от 
Националната агенция за приходите и Нацио­
налния осигурителен институт осигурителни 
вноски за съответното лице, преди изпла­
щането на допълнителна пожизнена пенсия 
за старост, срочна професионална пенсия за 
ранно пенсиониране или на еднократно или 
разсрочено изплащане по чл. 167а, ал. 1 и 2 
или по чл. 172 индивидуалната партида се